東亞銀行倒閉謠言喺2008年9月22號傳出，當時有人透過手機短訊同埋討論區留言等方式，聲稱「東亞銀行出現財政問題，可能會倒閉」，又呼籲東亞銀行嘅客戶通知其他人去東亞銀行提款，事件導致多間東亞銀行分行出現擠提情況，最後需由銀行負責人、金融管理局、財政司司長曾俊華同埋特首曾蔭權澄清 ，事件先得到解決。